ซีอีโอ STI เข้าแนะนำตัว “มจธ.” ในฐานะนายกสมาคมศิษย์เก่า
ซีอีโอ STI เข้าแนะนำตัว "มจธ." ในฐานะนายกสมาคมศิษย์เก่า
29 มี.ค. 2564

 นายสมเกียรติ ศิลวัฒนาวงศ์ ประธานเจ้าหน้าที่บริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร เข้าพบ รศ.ดร.สุวิทย์ แซ่เตีย อธิการบดีมหาวิทยาลัยเทคโนโลยีพระจอมเกล้าธนบุรี ในโอกาสที่เข้ารับตำแหน่งนายกสมาคมนักศึกษาเก่า มหาวิทยาลัยเทคโนโลยีพระจอมเกล้าธนบุรี (มจธ.) ในพระบรมราชูปถัมภ์ ซึ่งได้รับการแต่งตั้งเมื่อการประชุมใหญ่วิสามัญ ครั้งที่ 1/2564 ที่ผ่านมา จากความรู้ ความเชี่ยวชาญ ในธุรกิจที่ปรึกษาวิศวกรที่มีประสบการณ์มาอย่างยาวนาน พร้อมที่จะสนับสนุน และส่งเสริมทุกกิจกรรมที่เกี่ยวข้อง เพื่อสังคมและแวดวงการศึกษา ให้พัฒนาก้าวหน้าอย่างที่สุด
อนึ่งในการนี้มีผู้บริหารของคณะครุศาสตร์อุตสาหกรรมและเทคโนโลยี, คณะวิศวกรรมศาสตร์ และคณะพลังงานสิ่งแวดล้อมและพัสดุ มหาวิทยาลัยเทคโนโลยีพระจอมเกล้าธนบุรี (มจธ.) เข้ามาร่วมแสดงความยินดีกับตำแหน่งนายกสมาคมฯ กับนายสมเกียรติ ศิลวัฒนาวงศ์ ในครั้งนี้ด้วย